stanford-oval/wikipedia huggingface dataset:
จีเอ็มเอ็ม มีเดีย
แหล่งข้อมูลอื่น

เว็บไซต์ทางการ
| ด ค กเอ-ไทม์ มีเดีย (Atime Media) |
| --- | --- |
คลื่นวิทยุ: อีเอฟเอ็ม • กรีนเวฟ • ชิล ออนไลน์ • ฮอตเวฟ • ไวท์ป๊อป • เทปคาสเซ็ท
รายการวิทยุ/โทรทัศน์ยอดนิยม: แฉข่าวเช้า • เช้าจันทร์ช็อกโลก • อังคารคลุมโปง • พุธทอล์ค พุธโทร • พฤหัสจุ๊กกรู้ววว • แฟนด้อมไลฟ์ • คลับ ฟรายเดย์ • แฉ
คอนเสิร์ต: 10 ปี เบิร์ดกะฮาร์ท • คืนหนึ่งกับผู้ชายชื่อปั่น • Singing Bird • ทำด้วยหัวใจ ใหม่ เจริญปุระ • นิติพงษ์ ห่อนาค คนเขียนเพลง บรรเลงคอนเสิร์ต • ตุ๊ก กับ ตู่ Wonderful Tonight • Yes, I AM (P) • คริสติน่า อากีล่าร์ หัวใจขอมา • Green Concert • The Lost Love Songs • Seven Divas • Greenwave’s the Greatest Songs • Seven Divos • Da & The Idols : unbreak my heart • Club Friday: Based on A True Story • Seven Returns • Love Scenes Love Songs: Club Friday 9th Aniversary • The Lost Love Songs ร้อยเพลงรักที่หายไป • The Lost Love Songs to be continued ร้อยเพลงรักที่กลับมา • ปุ๊ ปาน ป๊อด The 3 Masters • Dance Fever • The Lost Rock Songs
ซีรีส์/ละคร/ภาพยนตร์: คลับ ฟรายเดย์ เซเลบส์ สตอรี่ (2560) (ตอนที่ 1 - ความสุข • ตอนที่ 2 - การกลับมา • ตอนที่ 3 - แย่งชิง) • อังคารคลุมโปง เดอะซีรีส์ (2564) (ตอนที่ 1 - บ้านกินคน • ตอนที่ 2 - ร้านปริศนา • ตอนที่ 3 - มือที่สาม • ตอนที่ 4 - นางรำ • ตอนที่ 5 - เพื่อนในจินตนาการ • ตอนที่ 6 - บ้านท้ายซอย • ตอนที่ 7 - ลิฟต์โรงพยาบาล • ตอนที่ 8 - หวีดหวิว) • พุธทอล์ค พุธโทร เดอะสตอรีส์ (2563)
บุคคลในสังกัด: คชาภา ตันเจริญ • เขมรัชต์ สุนทรนนท์ • วรินดา ดำรงผล • ธนัชพันธ์ บูรณาชีวาวิไล • พงศธร จงวิลาส • ศกุนตลา เทียนไพโรจน์ • ชวลิต ศรีมั่นคงธรรม • รชาดา จึงวัฒนากิจ • ขจรกิติ์ พ้นภัย • ธัชนนท์ จารุพัชนี • นภาพร ไตรวิทย์วารีกุล • นันทชัย เตชะศรีวิเชียร • แบม พลาดิสัยสวัสดิ์ • ภูวนาท คุนผลิน • รัณนภันต์ ยั่งยืนพูนชัย • วิศวะ กิจตันขจร • สายทิพย์ มนตรีกุล ณ อยุธยา • สุทธินาถ ทองชื่น • สุนิสา สุขบุญสังข์ • อติรุจ กิตติพัฒนะ • เอกชัย เอื้อสังคมเศรษฐ • เกียรติยศ เกียรติสูงส่ง • ธนากร ชินกูล • พุทธชาด พงศ์สุชาติ • ณัฏฐพงษ์ แตงเกษม • ต่อตระกูล พ.ชุติมา • มารุต ชื่นชมบูรณ์ • ติณณภพ ผดุงธรรม • ปิยะวัฒน์ เข็มเพชร • ณัฐภัสสร สิมะเสถียร • พุฒิชัย เกษตรสิน • เตชินท์ พลอยเพชร • ณัฐพงษ์ แตงเกษม
อดีตบุคคลในสังกัด: คณาธิป สุนทรรักษ์ • เกศริน วิโรจน์ชูฉัตร • ปาณิสรา อารยะสกุล • ธนวัฒน์ ประสิทธิสมพร • อัครพล ธนะวิทวิลาศ • เกตุเสพย์สวัสดิ์ ปาลกะวงศ์ ณ อยุธยา • สมพล ปิยะพงศ์สิริ • หยาดพิรุณ ปู่หลุ่น • ตฤณ เรืองกิจรัตนกุล
ธุรกิจอื่น ๆ: เอไทม์ โชว์บิซ • เอไทม์ ทราเวิลเลอร์ • จีเอ็มเอ็มเอ • เอเจน อีเว้นท์ เอเจนซี่
ผู้บริหาร: สมโรจน์ วสุพงศ์โสธร • สายทิพย์ มนตรีกุล ณ อยุธยา
บริษัทแม่: จีเอ็มเอ็ม มีเดีย • จีเอ็มเอ็ม แกรมมี่ • เดอะ วัน เอ็นเตอร์ไพรส์
ค่ายศิลปิน: เอไทม์ 26
อ่าวกำปงโสม

| อ่าวกำปงโสม |
| --- | --- |

อ่าวกำปงโสม
ที่ตั้ง: ประเทศกัมพูชา
พิกัด: 10°48′N 103°31′E﻿ / ﻿10.80°N 103.51°E﻿ / 10.80; 103.51
อ่าวกำปงโสม เป็นอ่าวทางตอนใต้ของกัมพูชา มีแหล่งน้ำลึกและเกาะหลายเกาะที่ล้อมรอบปากอ่าวไว้และป้องกันอ่าวจากพายุ มีปัญหาเรื่องการตัดไม้ทำลายป่าชายเลน อ่าวกำปงโสมเป็นที่ตั้งของเมืองพระสีหนุและท่าเรืออิสระพระสีหนุ ท่าเรือน้ำลึกหลักและแห่งเดียวในกัมพูชา
ชานนท์ อักขระชาตะ

| ชานนท์ อักขระชาตะ |
| --- | --- |
เกิด: 29 มีนาคม พ.ศ. 2534 (33 ปี) ชานนท์ อักขระชาตะ กรุงเทพมหานคร ประเทศไทย
อาชีพ: นักแสดง นายแบบ พิธีกร
ปีที่แสดง: 2555–ปัจจุบัน
ผลงานเด่น: จักร  – Gossip Girl Thailand (2558)   พิธีกรประจำรายการ – เดอะเฟซไทยแลนด์ (2558–2561)  เจ้าตองแปง - เพลิงพระนาง (2560)  ชัยพร - เรือมนุษย์ (2562)
สังกัด: กันตนา
ขุน ชานนท์ อักขระชาตะ (เกิด 29 มีนาคม พ.ศ. 2534) เป็นนักแสดง และพิธีกรชาวไทยที่มีชื่อเสียงจากการแสดงในละครโทรทัศน์ และการเป็นพิธีกรในรายการโทรทัศน์ ขุนได้ก้าวเข้าสู่วงการบันเทิงจากการประกวด หนุ่มคลีโอ ในปี 2010 และได้รับความนิยมจากบทบาทในละคร Gossip Girl เวอร์ชั่นไทย ซึ่งเขาแสดงเป็น “จักร” นักแสดงหนุ่มที่มีลุคแบดบอยที่โดดเด่น นอกจากนี้ เขายังเป็นที่รู้จักจากการเป็นพิธีกรในรายการ The Face Thailand รวมถึงผลงานการแสดงในละคร เพลิงพระนาง และ Club Friday: รักมาก…มากรัก ที่ได้รับความนิยมสูง ทั้งในด้านการแสดงและบทบาทพิธีกร ขุน ชานนท์ได้รับการยอมรับในวงการบันเทิงไทย และมีฐานแฟนคลับที่กว้างขวาง
ประวัติส่วนตัว

ชานนท์ อักขระชาตะ (เกิด 29 มีนาคม พ.ศ. 2534) เป็นนักแสดง และพิธีกรชาวไทย ที่มีชื่อเสียงจากบทบาทในละครโทรทัศน์ และการเป็นพิธีกรรายการโทรทัศน์ เขาจบการศึกษาระดับมัธยมศึกษาจากโรงเรียนสุรนารีวิทยา 2 และโรงเรียนราชสีมาวิทยาลัย จังหวัดนครราชสีมา ก่อนที่จะสำเร็จการศึกษาปริญญาตรีจากคณะนิติศาสตร์ มหาวิทยาลัยหอการค้าไทย ขุน ชานนท์เริ่มต้นเข้าสู่วงการบันเทิงจากการประกวดหนุ่มคลีโอ ปี 2010 ซึ่งเป็นจุดเริ่มต้นที่ทำให้เขาได้รับความสนใจจากผู้ชม และมีโอกาสในการทำงานในวงการบันเทิงอย่างต่อเนื่อง
ผลงาน

ขุน ชานนท์เริ่มได้รับการรู้จักอย่างแพร่หลายจากการแสดงในละคร Gossip Girl เวอร์ชั่นไทย ซึ่งเขารับบทเป็น “จักร” ตัวละครที่มีบุคลิกแบดบอย และท้าทายการแสดงของเขาได้อย่างดีเยี่ยม การแสดงในบทบาทนี้ช่วยสร้างชื่อเสียงให้เขาในฐานะนักแสดงที่มีความสามารถในการถ่ายทอดอารมณ์ และลักษณะตัวละครที่มีความซับซ้อน
นอกจากนี้ ชานนท์ยังได้รับบทพิธีกรในรายการ The Face Thailand ที่ได้รับความนิยมอย่างสูง โดยเขาสามารถสร้างบรรยากาศที่เป็นกันเอง และมีส่วนร่วมกับผู้ชมได้อย่างดี ซึ่งทำให้เขาได้รับการยอมรับในฐานะพิธีกรที่มีความสามารถ
ผลงานการแสดงที่สำคัญอีกเรื่องหนึ่งคือละคร “เพลิงพระนาง” โดยเขารับบทเป็น “เจ้าตองแปง” ซึ่งเป็นตัวละครที่มีมิติและซับซ้อน แสดงให้เห็นถึงความสามารถในการแสดงที่หลากหลายของเขา
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2563 |  Home Sweet Hell เรือนขังผี   |  |  |
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2560 | เพลิงพระนาง | เจ้าตองแปง | ช่อง 7 |
| 2560 | ภารกิจลิขิตหัวใจ | ภวินทร์ ลิมปัทมธานี (วิน) / ประพันธ์ (อดีตชาติ) | ช่องวัน 31 |
| 2560 | รักร้าย | นักขัต | ช่อง 3 |
| 2561 | คุณพ่อจอมซ่าส์ | กฤษณะ | จีเอ็มเอ็ม 25 |
| 2562 | เรือมนุษย์ | ชัยพร พงษ์สุภาพ | ช่อง 7 |
| 2562 | รองเท้านารี | บดินทร์ | อมรินทร์ทีวี |
| 2564 | แพศยา | คุณานนท์ เดชาเดช (นนท์) | พีพีทีวี |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2556 |  บันทึกกรรม |  ตอน ยาแก้จน  | นัด |  |
| 2558 |  Gossip Girl Thailand |   | จักร |  |
| 2559 |  คลับฟายเดย์เดอะซีรีส์ ซีซัน8 | ตอนรักแท้... หรือแค่ผูกพัน  | ทัช |  |
| 2560 |  คลับฟายเดย์เดอะซีรีส์ ซีซัน9 | ตอนรักมาก..มากรัก  | พล |  |
| 2560 |  เลิฟซองส์เลิฟซีรีส์ | ตอน สิ่งของ  | กร, จอห์นนี (หุ่นลองเสื้อ) |  |
| 2563 |  เสน่หาสตอรี่ |  ตอน เจสซี่  |  |  |
| 2563 |  คลับฟายเดย์เดอะซีรีส์ ซีซัน12 | ตอน รักที่ไม่มีใครรู้  | แคน |  |
ผลงาน > พิธีกร

| ปี | รายการ | เครือข่าย | หมายเหตุ |
| --- | --- | --- | --- |
| 2558–2561 | เดอะเฟซไทยแลนด์ | ช่อง 3 | พิธีกรประจำรายการ |
แหล่งข้อมูลอื่น

ชานนท์ อักขระชาตะ ที่อินสตาแกรม
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์
เลขฐานห้า

เลขฐานห้า หมายถึง ระบบเลขฐานห้า ที่มีสัญลักษณ์ห้าตัวคือ 0 (ศูนย์) 1 (หนึ่ง) 2 (สอง) 3 (สาม) และ 4 (สี่)
หากแปลงค่าในเลขฐานสิบ เป็นเลขฐานห้า จะได้ดังนี้
0 = 00
1 = 01
2 = 02
3 = 03
4 = 04
5 = 10
6 = 11
7 = 12
8 = 13
9 = 14
10 = 20
เลขฐานห้า ต้องเขียนโดยมีเลข 5 ห้อยอยู่ด้านหลัง เช่น 1015 ฯลฯ
คณะเภสัชศาสตร์ มหาวิทยาลัยขอนแก่น

| --- | --- |
Faculty of Pharmaceutical Sciences, Khon Kaen University

ชื่อย่อ: ภ. / PS
สถาปนา: 12 ธันวาคม พ.ศ. 2523 (44 ปี)
สังกัดการศึกษา: มหาวิทยาลัยขอนแก่น
คณบดี: ผศ.ภก.ดร.นรินทร์ จันทรศรี
ที่อยู่: 123 หมู่ 16 ถนนมิตรภาพ ตำบลในเมือง  อำเภอเมืองขอนแก่น จังหวัดขอนแก่น 40002
วารสาร: วารสารเภสัชศาสตร์อีสาน
สี:   สีเขียวมะกอก
มาสคอต: ถ้วยยาไฮเกีย, โกร่งบดยา, เรซิพี (℞)และเฉลว
สถานปฏิบัติ: สถานปฏิบัติการเภสัชกรรมชุมชน
เว็บไซต์: pharm.kku.ac.th
คณะเภสัชศาสตร์ มหาวิทยาลัยขอนแก่น (อังกฤษ: Faculty of Pharmaceutical Sciences, Khon Kaen University) เป็นส่วนราชการไทยระดับคณะวิชา สังกัดมหาวิทยาลัยขอนแก่น จัดตั้งขึ้นเมื่อวันที่ 12 ธันวาคม 2523 เป็นคณะวิชาลำดับที่ 11 ของมหาวิทยาลัยขอนแก่นและเป็นสถาบันการศึกษาระดับอุดมศึกษาที่ผลิตบัณฑิตสาขาวิชาเภสัชศาสตร์ แห่งที่ 5 ของประเทศ ถัดจาก จุฬาลงกรณ์มหาวิทยาลัย มหาวิทยาลัยเชียงใหม่ มหาวิทยาลัยมหิดล และมหาวิทยาลัยสงขลานครินทร์
ประวัติ

คณะเภสัชศาสตร์ มหาวิทยาลัยขอนแก่น ได้จัดตั้งขึ้นเพื่อตอบสนองแผนพัฒนาเศรษฐกิจ และสังคมแห่งชาติ ฉบับที่ 4 (พ.ศ. 2523–2525) ตามโครงการพัฒนาการสาธารณสุขของประเทศ คณะเภสัชศาสตร์ มหาวิทยาลัยขอนแก่น ได้ก่อตั้งโดยพระราชกฤษฎีกาจัดตั้งคณะเภสัชศาสตร์ มหาวิทยาลัยขอนแก่น ตามประกาศในราชกิจจานุเบกษา ฉบับพิเศษหน้าที่ 13 เล่ม 92 ตอนที่ 197 ลงวันที่ 22 ธันวาคม พุทธศักราช 2523นับเป็นสถาบันการศึกษาระดับอุดมศึกษา ผลิตบัณฑิตสาขาวิชาเภสัชศาสตร์ แห่งที่ 5 ของประเทศ ถัดจาก คณะเภสัชศาสตร์ จุฬาลงกรณ์มหาวิทยาลัย คณะเภสัชศาสตร์ มหาวิทยาลัยเชียงใหม่ คณะเภสัชศาสตร์ มหาวิทยาลัยมหิดล และคณะเภสัชศาสตร์ มหาวิทยาลัยสงขลานครินทร์ โดยมีการจัดการเรียนการสอนในสาขาเภสัชศาสตร์ หลักสูตรเภสัชศาสตรบัณฑิต ซึ่งเป็นหลักสูตร 5 ปี เริ่มรับนักศึกษาระดับปริญญาตรี รุ่นแรกเมื่อปีการศึกษา 2525 ต่อมาเปิดหลักสูตรเภสัชศาสตรบัณฑิต ภาคสมทบในปีการศึกษา 2538 และเปิดสอนหลักสูตรเภสัชศาสตรบัณฑิต (ศึกษาเป็นภาษาอังกฤษ) ในปีการศึกษา 2547 ซึ่งเป็นหลักสูตรแรกของประเทศไทยที่เปิดสอนเป็นภาษาอังกฤษในสาขาเภสัชศาสตร์ และเป็นหลักสูตรแรกในระดับปริญญาตรีของมหาวิทยาลัยขอนแก่นที่เปิดสอนเป็นภาษาอังกฤษ การเรียนการสอนในระดับบัณฑิตศึกษาเริ่มเปิดหลักสูตรเภสัชศาสตรมหาบัณฑิต สาขาวิชาเภสัชกรรมคลินิก โดยจัดการเรียนการสอนแบบสะสมหน่วยกิต (Module) ในปีการศึกษา 2548 มีการขยายและพัฒนามาอย่างต่อเนื่อง จนปัจจุบันมีการจัดการเรียนการสอนในระดับประกาศนียบัตรบัณฑิต 1 หลักสูตร ระดับปริญญาโท 7 หลักสูตร และระดับปริญญาเอก 2 หลักสูตร มีบุคลากรสายผู้สอน จำนวน 80 คน วุฒิการศึกษาระดับปริญญาเอก จำนวน  70 คน  คิดเป็นร้อยละ 87.50 และมีตำแหน่งทางวิชาการ รองศาสตราจารย์ : ผู้ช่วยศาสตราจารย์ : อาจารย์ เท่ากับ  29 : 26 : 25 คณะเภสัชศาสตร์ มหาวิทยาลัยขอนแก่น มุ่งมั่นที่จะพัฒนาและดำเนินการเพื่อให้บรรลุภารกิจตามพันธกิจที่ได้รับมอบหมายอย่างมีวิสัยทัศน์ และสอดคล้องกับมหาวิทยาลัยขอนแก่น และนโยบายการพัฒนาประเทศของรัฐบาล
สัญลักษณ์

สัญลักษณ์ประจำคณะ
สัญลักษณ์ประจำคณะเภสัชศาสตร์ มหาวิทยาลัยขอนแก่น คือตราพระธาตุพนม ภายใต้ตราสัญลักษณ์ มีข้อความว่า "คณะเภสัชศาสตร์ Faculty of Pharmaceutical Science, KKU" พร้อมสัญลักษณ์ เรซิพี (℞)
สีประจำคณะ
สีเขียวมะกอก
ต้นไม้/ดอกไม้ประจำคณะ
ต้นกระถินณรงค์ คือต้นไม้ประจำคณะเภสัชศาสตร์ มหาวิทยาลัยขอนแก่น
หลักสูตร

| หลักสูตรที่เปิดสอนในคณะเภสัชศาสตร์ มหาวิทยาลัยขอนแก่น> หลักสูตรประกาศนียบัตร/ฝึกอบรมระยะสั้น | หลักสูตรที่เปิดสอนในคณะเภสัชศาสตร์ มหาวิทยาลัยขอนแก่น> ระดับปริญญาตรี | หลักสูตรที่เปิดสอนในคณะเภสัชศาสตร์ มหาวิทยาลัยขอนแก่น> ระดับปริญญาโท | หลักสูตรที่เปิดสอนในคณะเภสัชศาสตร์ มหาวิทยาลัยขอนแก่น> ระดับปริญญาเอก |
| --- | --- | --- | --- |
|  หลักสูตรประกาศนียบัตรบัณฑิต (ป.บัณฑิต) สาขาวิชาเภสัชบำบัด |  หลักสูตรเภสัชศาสตรบัณฑิต (ภ.บ.) สาขาวิชาเภสัชศาสตร์  สาขาวิชาเภสัชศาสตร์ (โครงการพิเศษ)  สาขาวิชาเภสัชศาสตร์ (นานาชาติ) |  หลักสูตรเภสัชศาสตรมหาบัณฑิต (ภ.ม.) สาขาวิชาเภสัชภัณฑ์  สาขาวิชาเภสัชกรรมคลินิก  สาขาวิชาการจัดการเภสัชกรรม หลักสูตรวิทยาศาสตรมหาบัณฑิต (วท.ม.) สาขาวิชาพิษวิทยา  สาขาวิชาวิทยาศาสตร์ความงามและสุขภาพ  สาขาวิชาการคุ้มครองผู้บริโภคและการจัดการด้านสุขภาพ  สาขาวิชาเภสัชเคมีและผลิตภัณฑ์ธรรมชาติ  สาขาวิชาเภสัชกรรมแผนไทย |  หลักสูตรปรัชญาดุษฎีบัณฑิต (ปร.ด.) สาขาวิชาการวิจัยและพัฒนาเภสัชภัณฑ์  สาขาวิชาเภสัชกรรมและระบบสุขภาพ |
คณบดี

| ทำเนียบคณบดีคณะเภสัชศาสตร์ มหาวิทยาลัยขอนแก่น> รายนามคณบดี | ทำเนียบคณบดีคณะเภสัชศาสตร์ มหาวิทยาลัยขอนแก่น> วาระการดำรงตำแหน่ง | ทำเนียบคณบดีคณะเภสัชศาสตร์ มหาวิทยาลัยขอนแก่น>  |
| --- | --- | --- |
| 1. รองศาสตราจารย์ นายแพทย์ ศาสตรี เสาวคนธ์ | ตุลาคม 2524 - เมษายน 2526 (รักษาการแทนฯ) |  |
| 2. รองศาสตราจารย์ เภสัชกรหญิง ดร.ไขแสง โรจน์สถาพร |  เมษายน 2526 - 2527 (รักษาการแทนฯ)   2527 - กุมภาพันธ์ 2530 |  |
| 3. เภสัชกรหญิง อาภรณ์ ไชยาคำ | มีนาคม 2530 - ธันวาคม 2530 (รักษาการแทนฯ) |  |
| 4. ผู้ช่วยศาสตราจารย์ เภสัชกร ดร.สุมนต์ สกลไชย |  มกราคม 2531 - 2531 (รักษาการแทนฯ)   2531 - 2535   2535 - กุมภาพันธ์ 2539    กุมภาพันธ์ 2543 - กุมภาพันธ์ 2546 |  |
| 5. รองศาสตราจารย์ เภสัชกร ดร.วงศ์วิวัฒน์ ทัศนียกุล |  กุมภาพันธ์ 2539 - กุมภาพันธ์ 2543   |  |
| 6. รองศาสตราจารย์ เภสัชกรหญิง ดร.บังอร ศรีพานิชกุลชัย | กุมภาพันธ์ 2546 - กันยายน 2553 |  |
| 7. รองศาสตราจารย์ เภสัชกร ดร.วงศ์วิวัฒน์ ทัศนียกุล | ตุลาคม 2553 - ตุลาคม 2557 |  |
| 8. รองศาสตราจารย์ เภสัชกร ดร.ไพบูลย์ ดาวสดใส | พฤศจิกายน 2557-ปัจจุบัน |  |
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
บุคคลที่มีชื่อเสียง

ดูเพิ่ม รายนามบุคคลที่มีชื่อเสียงจากมหาวิทยาลัยขอนแก่น
หมายเหตุ รายนามดังกล่าว จัดเรียงชื่อและนามสกุลตามตัวอักษร
ดูเพิ่ม

มหาวิทยาลัยขอนแก่น, "คณะเภสัชศาสตร์", ขอนแก่น 18 ปี, 2525, หน้า 169 - 174
มหาวิทยาลัยขอนแก่น, "คณะเภสัชศาสตร์", 30 ปี มหาวิทยาลัยขอนแก่น, ขอนแก่น : มหาวิทยาลัย, 2537, หน้า 81 - 82
แหล่งข้อมูลอื่น

เว็บไซต์คณะเภสัชศาสตร์ มหาวิทยาลัยขอนแก่น
| ด ค กรายชื่อโรงเรียนเภสัชกรรมในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • อุบลราชธานี |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ธรรมศาสตร์ • บูรพา • พะเยา • มหิดล • วลัยลักษณ์ • ศรีนครินทรวิโรฒ • ศิลปากร • สงขลานครินทร์ |  |
| สถาบันอุดมศึกษาเอกชน | พายัพ • รังสิต • สยาม • หัวเฉียวเฉลิมพระเกียรติ • อีสเทิร์นเอเชีย |  |
รายชื่อ • หมวดหมู่ • โครงการ • สถานีย่อย
คณะเภสัชศาสตร์ มหาวิทยาลัยขอนแก่น
รัฐบาลไทย

| รัฐบาลไทย |
| --- | --- |
รัฐบาลกลาง
ตราแผ่นดินของไทย
ภาพรวม
ก่อตั้ง: 24 มิถุนายน พ.ศ. 2475; 92 ปีก่อน (2475-06-24)
รัฐ: ประเทศไทย
ผู้นำ: นายกรัฐมนตรี (แพทองธาร ชินวัตร)
แต่งตั้งโดย: พระมหากษัตริย์ (พระบาทสมเด็จพระวชิรเกล้าเจ้าอยู่หัว)
หน่วยงานหลัก: คณะรัฐมนตรีไทย
กระทรวง: 19 กระทรวง และ สำนักนายกรัฐมนตรี
รับผิดชอบต่อ: รัฐสภาแห่งราชอาณาจักรไทย
งบประมาณประจำปี: 3.48 ล้านล้านบาท (ปีงบประมาณ พ.ศ. 2567)
สำนักงานใหญ่: เลขที่ 1 ถนนพิษณุโลก กรุงเทพ
เว็บไซต์: www.thaigov.go.th 
รัฐบาลไทย เป็นรัฐบาลของประเทศไทยซึ่งเป็นรัฐบาลเดี่ยว รัฐบาลไทยมีบทบาทขึ้นอย่างชัดเจนในสมัยรัฐชาติ อันสถาปนาขึ้นครั้งสมัยพระบาทสมเด็จพระจุลจอมเกล้าเจ้าอยู่หัว ภายหลังทรงผนวกดินแดนและอาณาจักรภายใต้ปกครองของอาณาจักรสยามขึ้นเป็นสยามประเทศ ต่อมาในปี พ.ศ. 2475 รัฐบาลไทยผ่านการเปลี่ยนแปลงจากระบอบสมบูรณาญาสิทธิราชย์สู่ระบอบราชาธิปไตยภายใต้รัฐธรรมนูญ ปัจจุบันรัฐบาลไทยแบ่งแยกอำนาจออกเป็น 3 ฝ่าย คือ ฝ่ายนิติบัญญัติ ฝ่ายบริหาร และฝ่ายตุลาการ ในปัจจุบัน รัฐบาลพลเรือนของไทยมีรูปแบบตามระบบเวสต์มินสเตอร์ของสหราชอาณาจักร
ฝ่ายนิติบัญญัติ

บทความหลัก: รัฐสภาไทย
รัฐสภาเป็นองค์กรตามรัฐธรรมนูญ มีหน้าที่ออกกฎหมายสำหรับการปกครองและการบริหารประเทศ เป็นองค์กรบริหารอำนาจฝ่ายนิติบัญญัติ รัฐสภาไทยเป็นแบบระบบสองสภา ประกอบด้วยวุฒิสภาและสภาผู้แทนราษฎร มีสมาชิกรัฐสภาทั้งสิ้น 750 คน ปัจจุบันการประชุมของทั้ง 2 สภา จัดที่ สัปปายะสภาสถาน
สภาผู้แทนราษฎรมีสมาชิกจำนวนทั้งสิ้น 500 คน ดำรงตำแหน่งวาระละ 4 ปี มาจากการเลือกตั้งแบบแบ่งเขตเลือกตั้งจำนวน 400 คน และมาจากการเลือกตั้งแบบบัญชีรายชื่อจำนวน 100 คน สำหรับการเลือกตั้งสมาชิกสภาผู้แทนราษฎรแบบสัดส่วน ให้ผู้มีสิทธิเลือกตั้งในเขตเลือกตั้งเลือกพรรคการเมืองที่จัดทำบัญชีรายชื่อผู้สมัครรับเลือกตั้งสมาชิกสภาผู้แทนราษฎรที่พรรคการเมืองจัดทำขึ้น มีอำนาจที่สำคัญในการพิจารณาร่างพระราชบัญญัติประกอบรัฐธรรมนูญหรือร่างพระราชบัญญัติ ตลอดจนการควบคุมการบริหารราชการแผ่นดิน อาทิ การอภิปรายไม่ไว้วางใจรัฐมนตรี การพิจารณาร่างพระราชบัญญัติงบประมาณรายจ่ายประจำปี เป็นต้น
วุฒิสภามีสมาชิกจำนวนทั้งสิ้น 250 คน ดำรงตำแหน่งวาระละ 5 ปี โดยปัจจุบันมาจากการสรรหาทั้งหมด (ดูในมาตรา 269 ของรัฐธรรมนูญแห่งราชอาณาจักรไทย พุทธศักราช 2560) มีอำนาจกลั่นกรองและยับยั้งกฎหมายที่ผ่านความเห็นชอบจากสภาผู้แทนราษฎร การควบคุมการบริหารราชการแผ่นดิน การให้ความเห็นชอบในเรื่องสำคัญที่เกี่ยวกับผลประโยชน์ของแผ่นดิน เป็นต้น
ฝ่ายบริหาร > นายกรัฐมนตรี

บทความหลัก: นายกรัฐมนตรีไทย
นายกรัฐมนตรี คือผู้นำของรัฐบาล ประธานของคณะรัฐมนตรี และประธานแห่งอำนาจฝ่ายบริหาร ในระบบเดิมเคยมาจากการลงมติของสมาชิกสภาผู้แทนราษฎร จากนั้นจึงมีการโปรดเกล้าฯ แต่งตั้งจากพระมหากษัตริย์ไทย โดยผู้ดำรงตำแหน่งนายกรัฐมนตรีคนปัจจุบัน คือ แพทองธาร ชินวัตร
นายกรัฐมนตรีมีหน้าที่รับผิดชอบการบริหารราชการแผ่นดิน และตามรัฐธรรมนูญแห่งราชอาณาจักรไทย พ.ศ. 2550 ซึ่งถูกล้มล้างไป เคยมีอำนาจเสนอต่อพระมหากษัตริย์ให้มีการยุบสภาผู้แทนราษฎร การกราบบังคมทูลเสนอชื่อหรือปลดรัฐมนตรี และเป็นตัวแทนของประเทศในการเดินทางไปยังต่างประเทศ และเป็นผู้แถลงการณ์หลักของรัฐบาล นายกรัฐมนตรีสามารถพ้นจากตำแหน่งได้จากการอภิปรายไม่ไว้วางใจโดยการเข้าชื่อขอเปิดอภิปรายจำนวนไม่น้อยกว่า 1 ใน 5 ของจำนวนสมาชิกทั้งหมด ปัจจุบัน อำนาจหน้าที่ของนายกรัฐมนตรีเป็นไปตามรัฐธรรมนูญแห่งราชอาณาจักรไทย พุทธศักราช 2560
ฝ่ายบริหาร > คณะรัฐมนตรี

บทความหลัก: คณะรัฐมนตรีไทย
คณะรัฐมนตรีประกอบด้วยนายกรัฐมนตรี 1 คน และรัฐมนตรีอื่นอีกไม่เกิน 35 คน มีหน้าที่รับผิดชอบในการบริหารราชการแผ่นดิน ว่าการกระทรวงในประเทศไทยทั้ง 20 กระทรวงและสำนักนายกรัฐมนตรี ซึ่งมีฐานะเทียบเท่ากระทรวง ตลอดจนร่างและดำเนินการตามนโยบายที่ได้แถลงไว้ต่อรัฐสภา มีสถานที่ทำงานอยู่ที่ทำเนียบรัฐบาล รัฐมนตรีเป็นหรือไม่เป็นสมาชิกสภาผู้แทนราษฎรก็ได้ รัฐธรรมนูญฉบับปัจจุบันไม่ได้กำหนดห้าม
รัฐมนตรีอย่างน้อยหนึ่งคนต้องลงนามรับสนองพระบรมราชโองการในบทกฎหมาย พระราชหัตถเลขา และพระบรมราชโองการอันเกี่ยวกับราชการแผ่นดิน ในกรณีที่มีความจำเป็นเร่งด่วนเพื่อประโยชน์ในอันที่จะรักษาความปลอดภัยของประเทศ ความปลอดภัยสาธารณะ ความมั่นคงในทางเศรษฐกิจของประเทศ หรือป้องปัดภัยพิบัติสาธารณะ คณะรัฐมนตรีสามารถนำกฎหมายขึ้นกราบทูลให้ตราเป็นพระราชกำหนดเช่นเดียวกับพระราชบัญญัติได้ เช่นเดียวกับกรณีกฎหมายเกี่ยวกับภาษีอากรหรือเงินตราซึ่งต้องได้รับการพิจารณาโดยด่วนหรือโดยลับ
ฝ่ายตุลาการ

บทความหลัก: ศาลไทย
ศาลไทยเป็นองค์กรที่ใช้อำนาจตุลาการตามบทบัญญัติของรัฐธรรมนูญ ผู้พิพากษาทุกระดับจำต้องได้รับการแต่งตั้งจากพระมหากษัตริย์ไทย ศาลปฏิบัติการในพระปรมาภิไธยพระมหากษัตริย์ ศาลไทยมี 4 ประเภท ได้แก่ ศาลรัฐธรรมนูญ ศาลยุติธรรม ศาลปกครอง และศาลทหาร
คณะกรรมการสิทธิมนุษยชนแห่งเอเชีย (Asian Human Rights Commission) วิจารณ์ว่า ระบบศาลไทย โดยเฉพาะกระบวนการยุติธรรมทางอาญานั้น "เลอะเทอะ" และไม่สามารถสร้างความมั่นใจว่า กระบวนพิจารณาจะดำเนินไปอย่างรวดเร็วและเป็นธรรม แม้คดีลอบฆ่าประมาณ ชันซื่อ ประธานศาลฎีกาเอง ศาลชั้นต้นยังใช้เวลาพิจารณาถึง 15 ปี คือ ตั้งแต่ปี 2536 ถึงปี 2551 ในช่วงดังกล่าว จำเลยต้องขึ้นศาล 461 ครั้ง และถูกผู้พิพากษา 91 คนไต่สวน จำเลยบางคนตายก่อนพิพากษา ส่วนประมาณตายอย่างสงบด้วยโรคปอดติดเชื้อเมื่อปี 2550
อนึ่ง หลังวันที่ 22 พฤษภาคม 2557 เป็นต้นมา ศาลทหารได้เพิ่มขยายบทบาทและอำนาจหน้าที่ขึ้นมามาก จนกระทั่ง 9 กรกฎาคม 2562 คสช.ออกคำสั่งหัวหน้าคสช.ที่ 9/2562 เรื่อง การยกเลิกประกาศคณะรักษาความสงบแห่งชาติ คำสั่งคณะรักษาความสงบแห่งชาติ และคำสั่งหัวหน้าคณะรักษาความสงบแห่งชาติ บางฉบับที่หมดความจำเป็น  และบางคำสั่งได้บรรลุวัตถุประสงค์ตามที่มุ่งหมายไว้แล้ว โดยให้โอนย้ายคดีที่อยู่ในระหว่างการพิจารณาของศาลทหารไปอยู่ในการพิจารณาของศาลยุติธรรม
การปกครองส่วนท้องถิ่น

ดูเพิ่ม: การแบ่งเขตการปกครองของประเทศไทย
การปกครองส่วนภูมิภาคของไทยแบ่งออกเป็น 76 จังหวัด (ไม่รวมกรุงเทพมหานคร) 896 อำเภอ
ในการปกครองส่วนท้องถิ่น มีสองประเภท คือ ท้องที่เทศบาลและท้องที่ตำบล
ท้องที่เทศบาล มักมีความเป็นเมือง คือ มีประชากรอาศัยอยู่อย่างหนาแน่น อยู่ภายใต้การบริหารขององค์กรปกครองส่วนท้องถิ่นเรียกว่า "เทศบาล" โดยมีองค์กรบริหารอำนาจนิติบัญญัติ บริหาร และตุลาการ แบ่งออกเป็นเทศบาลนคร เทศบาลเมือง และเทศบาลตำบล
ท้องที่ตำบล มักเป็นท้องที่ชนบท ประชากรอาศัยอยู่ไม่มากเมื่อเทียบกับท้องที่เทศบาล แต่อาจจะมีประชากรหนาแน่นกว่าจุดอื่นในพื้นที่เดียวกัน
แหล่งข้อมูลอื่น

โดย กรมพระยาดำรงราชานุภาพ
หน้าหลักของรัฐบาลไทย (ในภาษาอังกฤษและไทย)
Gov Channel (18,806 handbooks on how to apply for state services and links to all government agencies) เก็บถาวร 2018-06-28 ที่ เวย์แบ็กแมชชีน
| ด ค ก รัฐบาลไทย |
| --- | --- | --- |
 รัฐธรรมนูญแห่งราชอาณาจักรไทย รายชื่อ 
| กฎหมาย |  รัฐธรรมนูญ  ประมวลกฎหมาย  |  |
| ฝ่ายนิติบัญญัติ |  รัฐสภา สภาผู้แทนราษฎร  วุฒิสภา  |  |
| ฝ่ายบริหาร |  นายกรัฐมนตรี รายชื่อ  คณะรัฐมนตรี คณะรัฐมนตรีในปัจจุบัน  กระทรวง  ระบบราชการ  องค์กรตามรัฐธรรมนูญ  |  |
| ฝ่ายตุลาการ |  ศาล ศาลยุติธรรม  ศาลปกครอง  ศาลทหาร  ศาลรัฐธรรมนูญ  |  |
| หน่วยที่แต่งเครื่องแบบ |  กองทัพ กองทัพบก  กองทัพเรือ  กองทัพอากาศ  ตำรวจ  |  |
  หมวดหมู่   สถานีย่อย   โครงการวิกิ   คอมมอนส์ 
ห้องประชุมรัฐสภาไทยแห่งที่ 2 ปัจจุบันแห่งที่ 3 คือ สัปปายะสภาสถาน เปิดใช้งานเป็นทางการตั้งแต่วันที่ 1 พฤษภาคม พ.ศ. 2564 และในปัจจุบันใช้ก็ในการประชุมรัฐสภา
ธงประจำตำแหน่งนายกรัฐมนตรีไทย ตามพระราชบัญญัติธง พ.ศ. 2522
อ่าวหะล็อง

| อ่าวหะล็อง - กลุ่มเกาะก๊าตบ่า * |
| --- | --- |
  แหล่งมรดกโลกโดยยูเนสโก
อ่าวหะล็อง
พิกัด: 20°54′N 107°12′E﻿ / ﻿20.9°N 107.2°E﻿ / 20.9; 107.2
ประเทศ:  เวียดนาม
ภูมิภาค **: เอเชียและแปซิฟิก
ประเภท: มรดกทางธรรมชาติ
เกณฑ์พิจารณา: (vii), (viii)
อ้างอิง: 672
ประวัติการขึ้นทะเบียน
ขึ้นทะเบียน: 2537 (คณะกรรมการสมัยที่ 18)
พื้นที่: 43,400  ha
ที่ตั้งอ่าวหะล็องในประเทศเวียดนาม
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
อ่าวหะล็อง (เวียดนาม: Vịnh Hạ Long, "อ่าวแห่งมังกรผู้ดำดิ่ง") เป็นอ่าวแห่งหนึ่งในพื้นที่ของอ่าวตังเกี๋ยทางตอนเหนือของประเทศเวียดนาม ใกล้ชายแดนติดต่อกับประเทศจีน มีพื้นที่ทั้งหมด 1,500 ตารางกิโลเมตร หรือ 937,500 ไร่ และมีชายฝั่งยาว 120 กิโลเมตร อยู่ห่างจากกรุงฮานอยไปทางตะวันออก 170 กิโลเมตร
ในอ่าวหะล็องมีเกาะหินปูนจำนวน 1,969 เกาะโผล่พ้นขึ้นมาจากผิวทะเล บนยอดของแต่ละเกาะมีต้นไม้ขึ้นอยู่อย่างหนาแน่น หลายเกาะมีถ้ำขนาดใหญ่อยู่ภายใน ถ้ำที่ใหญ่ที่สุดในบริเวณอ่าวคือ ถ้ำเสาไม้ (Hang Đầu Gỗ, ฮางเดิ่วโก๋) หรือชื่อเดิมว่า "กร็อตเดแมร์แวย์" (Grotte des Merveilles) ซึ่งตั้งชื่อโดยนักท่องเที่ยวชาวฝรั่งเศสที่มาเยี่ยมชมอ่าวเมื่อปลายคริสต์ศตวรรษที่ 19 ภายในถ้ำประกอบไปด้วยโพรงกว้าง 3 โพรง มีหินงอกและหินย้อยขนาดใหญ่อยู่จำนวนมาก เกาะที่มีขนาดใหญ่ที่สุดในบริเวณอ่าว 2 เกาะ คือ เกาะก๊าตบ่าและเกาะต่วนเจิว ทั้งสองเกาะนี้มีคนตั้งถิ่นฐานอยู่อย่างถาวร บนเกาะมีโรงแรมและชายหาดจำนวนมากคอยให้บริการนักท่องเที่ยว ส่วนเกาะขนาดเล็กอื่น ๆ บางเกาะก็มีชายหาดที่สวยงามที่นักท่องเที่ยวนิยมไปเยี่ยมชม บางเกาะเป็นที่ตั้งของหมู่บ้านชาวประมง และบางเกาะยังเป็นถิ่นอาศัยของสัตว์หลายชนิด เช่น ไก่ป่า ละมั่ง ลิง และกิ้งก่าหลายชนิด เกาะเหล่านี้มักจะได้รับการตั้งชื่อจากรูปร่างลักษณะที่แปลกตา เช่น เกาะช้าง (Hòn Voi, ห่อนวอย) เกาะไก่ชน (Hòn Gà Chọi, ห่อนก่าจ่อย) เกาะหลังคา (Hòn Mái Nhà, ห่อนม้ายหญ่า) เป็นต้น
หินจุมพิต
ตามตำนานพื้นบ้านได้กล่าวไว้ว่า ในอดีตนานมาแล้ว ระหว่างที่ชาวเวียดนามกำลังต่อสู้กับกองทัพชาวจีนผู้รุกราน เทพเจ้าได้ส่งกองทัพมังกรลงมาช่วยปกป้องแผ่นดินเวียดนาม มังกรเหล่านี้ได้ดำดิ่งลงสู่ท้องทะเลบริเวณที่เป็นอ่าวหะล็องในปัจจุบัน ทำให้มีอัญมณีและหยกพุ่งกระเด็นออก อัญมณีเหล่านี้กลายเป็นเกาะแก่งน้อยใหญ่กระจายอยู่ทั่วอ่าว เป็นเกราะป้องกันผู้รุกราน ทำให้ชาวเวียดนามปกป้องแผ่นดินของพวกเขาได้สำเร็จและก่อตั้งประเทศซึ่งต่อมาก็คือเวียดนามในปัจจุบัน บางตำนานสมัยใหม่ก็กล่าวไว้ว่า ปัจจุบันยังมีสัตว์ในตำนานที่ชื่อว่า ตาราสก์ (Tarasque) อาศัยอยู่ที่ก้นอ่าว
อ่าวหะล็องได้รับการขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 18 เมื่อวันที่ 17 ธันวาคม พ.ศ. 2537 ที่ภูเก็ต ประเทศไทย
| ด ค กแหล่งมรดกโลกในประเทศเวียดนาม |
| --- | --- |
ทางวัฒนธรรม:  หมู่โบราณสถานเมืองเว้  เมืองโบราณฮอยอัน  สถานที่ศักดิ์สิทธิ์หมีเซิน  ป้อมปราการหลวงทังล็อง-ฮานอย  ป้อมปราการของราชวงศ์โห่ 
ทางธรรมชาติ:  อ่าวหะล็อง - กลุ่มเกาะก๊าตบ่า  อุทยานแห่งชาติฟ็องญา-แก๋บ่าง 
ผสม:  แหล่งภูมิทัศน์จ่างอาน 
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
| ด ค กเจ็ดสิ่งมหัศจรรย์ทางธรรมชาติของโลกยุคใหม่ |
| --- | --- | --- |
|  ป่าแอมะซอนและแม่น้ำแอมะซอน  อ่าวหะล็อง  น้ำตกอีกวาซู  เกาะเชจู  เกาะโกโมโด  แม่น้ำใต้ดินปูเวร์โตปรินเซซา  ภูเขาโต๊ะ  |  ป่าแอมะซอนและแม่น้ำแอมะซอน  อ่าวหะล็อง  น้ำตกอีกวาซู  เกาะเชจู  เกาะโกโมโด  แม่น้ำใต้ดินปูเวร์โตปรินเซซา  ภูเขาโต๊ะ  |  |
อ่าวตังเกี๋ย

อ่าวตังเกี๋ย (อังกฤษ: Gulf of Tonkin; เวียดนาม: Vịnh Bắc Bộ; จีนตัวเต็ม: 東京灣) เป็นอ่าวขนาด 480 x 240 กิโลเมตร อยู่ทางตะวันตกเฉียงเหนือของทะเลจีนใต้ ระหว่างประเทศเวียดนามกับประเทศจีน ทะเลในอ่าวมีความลึกน้อยกว่า 60 เมตร แม่น้ำสำคัญที่น้ำไหลลงสู่อ่าวตังเกี๋ย คือ แม่น้ำแดงในเวียดนาม ท่าเรือสำคัญอยู่ในเมืองไฮฟองของเวียดนาม และเป๋ย์ไห่ของจีน อ่าวตังเกี๋ยมีเกาะขนาดใหญ่ คือ เกาะไหหลำ (ไห่หนาน) ของจีน
อ่าวตังเกี๋ยมีความสำคัญในประวัติศาสตร์ อุบัติการณ์อ่าวตังเกี๋ยเมื่อเดือนสิงหาคม พ.ศ. 2507 (ค.ศ. 1964) นำไปสู่การมีส่วนร่วมอย่างเปิดเผยของสหรัฐอเมริกาในสงครามเวียดนาม